Unge med fibromyalgi | Dansk Fibromyalgi-Forening
Der er mange bolde i luften, når man skal tackle livet som ung med fibromyalgi.
Flere unge diagnosticeres med fibromyalgi
Dansk Fibromyalgi-Forening (DFF) har en voksende gruppe af unge medlemmer med fibromyalgi. Det ses i stigende grad, at unge diagnosticeres allerede som 15-20-årige.
Det kan være meget vanskeligt at få livet og dagligdagen til at fungere som ung med kroniske smerter. Det er en stor omvæltning at forholde sig til en kronisk smertesygdom som fibromyalgi, samtidig med at man som ung skal forholde sig til uddannelse, et fremtidigt job og i det hele taget finde sine egne ben. Dertil kommer en masse tanker om, hvordan man skal forholde sig til venner, kærester og familie. Og hvor meget skal man sige til hvem om fibromyalgien?
Hør fra unge, der fortæller om livet som ung med fibromyalgi.
Systemet ikke gearet til at hjælpe
Ikke alene har gruppen af helt unge med fibromyalgi ikke ret mange steder at gå hen med deres problemer. Mange oplever også, at det er en kamp at få diagnosen og senere få hjælp fra sundhedssystemet. Derudover er social- og uddannelsessystemet oftest heller ikke gearet til at hjælpe.
Dels forventer man ikke at møde helt unge mennesker med fibromyalgi, og der mangler desværre viden om fibromyalgi hos mange. Det gælder både i sundhedssystemet og i det sociale system samt på mange uddannelser.
Ring til rådgivningen i DFF
Derfor har DFF en række medlemstilbud målrettet unge med fibromyalgi og deres pårørende. Vi har vores telefonrådgivning, som du kan kontakte på tlf. 33 23 55 60:
- Tirsdag-torsdag: Kl. 10-14
I vores telefonrådgivning kan du dels tale med vores frivillige rådgivere, som alle selv har fibromyalgi. Ydermere har vi erfarne konsulenter indenfor socialrådgivning, sundhedsrådgivning og psykologisk rådgivning. Vores konsulenter og frivillige rådgivere sidder klar til at tale med dig om livet som ung med fibromyalgi.
Du kan selvfølgelig også finde DFF på Facebook og Twitter! Vi håber, du har lyst til at følge os og give os et like!
Læs også om unge, der fortæller om livet som ung med fibromyalgi fra forskellige vinkler.
Få tips og tricks til at finde den rigtige uddannelse for dig som ung med fibromyalgi.